Harawira Hone: Public Lending Right for New Zealand Authors Bill — Second Reading 
Harawira Hone: Public Lending Right for New Zealand Authors Bill — Second Reading 
[Volume:650;Page:19225] 
HONE HARAWIRA (Maori Party—Te Tai Tokerau) 
: 
 Tena koe Madam Assistant Speaker. Kia ora tatou.  
“Ka tangohia tetahi aikiha hiraka ka keri ai ki nga ringaringa kau he oneone kia ki tonu te kapunga o te ringa. Ka huna ano te aikiha me te oneone ki tana pukoro. Ahakoa ki hea ahakoa mahea ka haria tenei oneone kia maumahara. Tera ka mate au ki wahi ke he mea atu i toku kiko hei whakawhanaunga hei rahui i whenua ke.” 
Ko wera nga kupu a Keri Hulme nana te Booker Prize; a e 1.4 miriona ana pukapuka te b 
one people 
 i hokona huri noa i te ao. He kupu korero e pa ana ki te iwi Maori me te whenua e whakamarama ana i tetahi take hei whiriwhiri ma te Whare he take e ahu mai ana i tenei pire the Public Lending Right for New Zealand Authors Bill. 
Ko te kore o nga ture whakamaru i te matauranga tuku iho he take nui e whakararu ana i nga iwi taketake o te ao i nga tekau tau maha nei. Ahakoa matou e whakaae ana ka whakamaru tenei pire i nga tikanga o te hunga kaituhi korero ina utua ratou mo te tukutuku i a ratou pukapuka i roto i nga whare pukapuka ko ta matou whakapae me uru mai ano hoki ki mua i te aroaro o te Whare nei tetahi pire tiaki i te matauranga tuku iho. I a au e korero ana ka mahara ake ki a Katerina Mataira a Mereta Mita a Apirana Taylor a Keri Kaa a Hinemoana Baker a Patricia Grace a Rowley Habib a Witi Ihimaera a Hone Tuwhare a Hirini Moko Mead a Ranginui Walker a Apirina Ngata a Pei Te Hurinui Jones; a Te Rangi Hiroa Buck; a Ngahuia Te Awekotuku a Paul Diamond; a Roma Potiki; a Donna Awatere; a Charles Royal; a Saana Murray; a Alan Duff a Mihipeka Edwards a Maria Bargh a Linda Smith ko era etahi kei te mohio au kaore he mutunga ki te hunga nei. 
Mena ka haere koe ki te pae tukutuku a Huia Publishing ka kite koe e kotahi rau e iwa tekau ma rua nga kaituhi Maori kei reira anake. Ko ratou ma nga kaituhi kaipupuri i nga taonga tuku iho a nga matua tupuna i nga tau tekau e hia ke nei. E ai ki a Ahorangi Hirini Moko Mead “Ehara i te mea he reo Maori he reo Pakeha ranei a matou tuhinga korero engari he pai ranei he whakahihiko i te ngakau o te hunga korero whakarongo ranei.” Ma te tuhituhi i to ratou matauranga tuku iho e whakahihiko ana i o matou kaituhi Maori i te ngakau o nga whakatupuranga. E tika ana me whakapumautia o ratou tikanga tiaki i te matauranga tuku iho ara aua tikanga e ai ki a Wai 262 i whakaritea i whakaaetia ki a ratou i raro i te Tiriti o Waitangi. 
He take taku mo te whakamaru i nga tikanga o te iwi Maori kua tuhia nei wa ratou korero engari kua kite au kahore nga ture mo te mana pupuri me te mana pukenga e hangai ana ki nga tikanga Maori ki te ao Maori ranei. He tikanga i ruia mai i Rangiatea he tikanga a-iwi ehara i te tikanga a-tangata. Ko tera take ano ma matou o te Pati Maori kia taea e nga ropu kaituhi Maori ropu Maori pupuri matauranga ropu ta pukapuka Maori te whakaputa whakaaro ki te komiti wherawhera ara nga ropou penei: Te Ropu Whakahau te huinga topu o nga kaitiaki Maori i nga pukapuka i nga puna matauranga i whakaturia i te tau 1992 ki te manaaki ki te tautoko i nga tangata Maori kei roto i nga whare pukapuka o te motu e mahi ana; Te Wananga o Raukawa nana nga tohu matauranga mo te tiaki puna matauranga; Te Ha raua ko Nga Pou Kaituhi Maori nga komiti a-Toi Maori Aotearoa mo te tuhi korero; ratou ko nga kaita pukapuka Maori nga etita Maori me nga kaituhi Maori. 
Hei whakakapi i taku korero me mihi au ki te kaituhi Maori no Ngapuhi a Hemi Hori kua eke ki te taumata mo te Tohu Kaituhi o nga Whenua Here ki Ingarangi mo tana pukapuka  
Ocean Roads 
. Engari ko taku patai mena ka taea e ia te whiwhi i nga utu a-tau i te mea ka korero te pire nei mo nga kaituhi whai panga engari horekau he korero he aha taua panga kei a wai taua panga a ma wai e ki ka whai panga kahore ranei. 
E tautoko ana te Pati Maori i tenei pire me te tono ano ra kia whakarau te komiti i nga take penei i te tiaki i te matauranga tuku iho me nga tikanga e whai panga ai te kaituhi Maori. 
Tena koe Madam Speaker kia ora tatou e te Whare. 
[An interpretation in English was given to the House.] 
[ 
Greetings Madam Assistant Speaker. Greetings to us all. 
“She takes a silk handkerchief from her pocket and with her bare hands scoops up soil enough to fill the hollow of her palm. She secretes handkerchief and earth back in her pocket. Wherever I go however I go I carry this earth for memory. And should I die in a strange land there is a little more than just my flesh to make a friend and sanctuary of alien ground”.  
Those are the words of Booker Prize winner Keri Hulme whose book  
The Bone People 
 sold over 1.4 million copies throughout the world. They touch on the importance of the relationship between Maori and the land and highlight one of the key issues this House needs to consider in respect of this Public Lending Right for New Zealand Authors Bill.  
The lack of legal protection for traditional knowledge has been identified as a significant problem by indigenous people all over the world for several decades. Although we support the fact that this bill may help protect the special interests of our people by making annual payments to New Zealand authors for the use of their books in libraries we would also point out that legislation providing legal protection for traditional knowledge should also be brought before this House. In making these comments I think of people like Katerina Mataira Merata Mita Apirana Taylor Keri Kaa Hinemoana Baker Patricia Grace Rowley Habib Witi Ihimaera Hone Tuwhare Hirini Moko Mead Ranginui Walker Apirina Ngata Pei Te Hurinui Jones Te Rangi Hiroa Buck Ngahuia Te Awekotuku Paul Diamond Roma Potiki Donna Awatere Charles Royal Saana Murray Alan Duff Mihipeka Edwards Maria Bargh and Linda 
Smith; and those are just some of the ones I know. The list is endless. 
In fact if we go to the Huia Publishing website we will find 192 current Maori authors on their books alone—people who along with many others have been writing and preserving our cultural heritage for decades. As Professor Hirini Moko Mead says “It’s not whether we write in Maori or in English but that we write well and inspire our readers and listeners.” Maori writers have been inspiring readers and listeners for generations by putting their traditional knowledge into print and their rights in respect of their matauranga Maori deserve to be protected rights that the Wai 262 claim says are guaranteed under the Treaty of Waitangi.  
One of the issues I wish to raise is the ongoing and urgent need to protect the interests of Maori in print and in doing so I note that copyright and other intellectual property laws do not lend themselves easily to the protection of the  
interests of peoples such as Maori whose world view spans centuries and does not necessarily insist upon individual ownership. The other issue for us the Maori Party is to ensure that Maori who have an interest in writing in library and information management and in publishing are able to bring their views to the select committee. I refer to organisations like Ropu Whakahau the collective of Maori librarians and information specialists formed in 1992 from a need to provide professional and cultural support to Maori who worked in libraries throughout Aotearoa;  
Te Wananga o Raukawa which delivers Maori information qualifications;  
Te Ha and Nga Pou Kaituhi Maori the literature committees of Toi Maori Aotearoa; and of course Maori publishers Maori editors and Maori writers themselves. 
In closing I would like to acknowledge Ngapuhi writer James George who has just been shortlisted for the Commonwealth Writers’ Prize for his book  
Ocean Roads 
. But I would also ask whether he would be entitled to annual payments under this bill because it refers to eligible authors but leaves open the question of eligibility the criteria for eligibility and who actually gets to determine that eligibility.  
The Maori Party will support this bill but we would ask that issues such as legal protection for traditional knowledge and eligibility criteria be fully considered at select committee level. Greetings Madam Assistant Speaker and to us the House. 
]